ELŐZETES HATÁSVIZSGÁLAT
a gyermekvédelmi és szociális ellátásokról  szóló 2/2012.(II.10.) önkormányzati rendelet módosításáról szóló ……./2012.(X.25.) önkormányzati rendelethez

1./ A rendelet-tervezet társadalmi, gazdasági, költségvetési hatása

A rendelet-tervezetben foglalt módosítás alapján lehetőség lesz azoknak a szociálisan rászoruló  martfűi hallgatóknak a támogatására, akik mesterképzésben vesznek részt. A támogatásra jogosultak köre nem jelentős ezért  többletkiadás sem jelentős. 
2./ A rendelet-tervezet környezeti és egészségi hatása

A rendelet-tervezetnek környezeti és egészségi hatása nincs.
3./ A rendelet-tervezet adminisztratív terheket befolyásoló hatása

Jelen rendelet-tervezettel  minimális adminisztratív teher jelentkezik. 

4./ A jogszabály megalkotásának szükségessége

A rendelet módosításának szükségességét indokolja, hogy a felsőoktatási rendszer módosulásával a szociális ösztöndíjat igénylők körébe bekerültek azok a hallgatók, akik a bolognai rendszerben tanulnak és mesterképzésben folytatják tanulmányaikat. 

5./ A jogszabály alkalmazásához szükséges személyi, tárgyi, szervezeti és pénzügyi  feltételek

A jogszabály alkalmazásához a személyi, pénzügyi, tárgyi, szervezeti feltételei rendelkezésre állnak.

INDOKOLÁS
a gyermekvédelmi és szociális ellátásokról szóló 2/2012.(II.10.) önkormányzati rendelet módosításáról szóló ……./2012.(X.25.) önkormányzati rendelethez

Általános indokolás

Martfű Város Önkormányzatának Képviselő-testülete a gyermekvédelmi és szociális ellátásokról  szóló rendeletében szabályozza a szociális ösztöndíj megállapításának és folyósításának szabályait. A rendelet meghatározza a szociális ösztöndíjban részesíthető felsőfokú tanulmányokat folytató hallgatók körét. A rendelet szerint az első diploma megszerzésére irányuló nappali tagozatos felsőfokú oktatási intézményben államilag finanszírozott tanulmányokat folytató hallgató részére állapítható meg szociális ösztöndíj. 
Annak érdekében, hogy a mesterképzésben részt vevő hallgatók is részesülhessenek szociális ösztöndíjban szükséges a rendeletben a támogatottak körét bővíteni. 

A rendelet vegyes és záró rendelkezésének módosítását az indokolta, hogy a pénzbeli és természetbeni ellátások igénylésének és megállapításának, valamint folyósításának részletes szabályairól szóló 63/2006.(III.27.) Kormányrendelet mellékletét, mely a jövedelemnyilatkozatot tartalmazta, hatályon kívül helyezték.

Részletes indokolás
1. §-hoz

A rendelet 5. §-ának (2) bekezdése módosul. A szociális ösztöndíjban részesíthető felsőfokú oktatásban részt vevő hallgatók köre kiegészül a mesterképzésben tanulmányokat folytató hallgatókkal. 
2. §-hoz

Hatályon kívül helyezi a rendelet 31. § (2) bekezdését, mely a jövedelemnyilatkozathoz előírt nyomtatvány használatáról rendelkezett.  
3. §-hoz

A rendelet  a hatályba léptető és hatályt vesztő  rendelkezéseket tartalmazza. 
